Diari Oficial de la Generalitat Valenciana


Sumari del DOGV 270, del 18-07-1985 (1985/804659)

DECRET 99/1985, de 25 de juny, del Consell de la Generalitat Valenciana, pel qual es segregada una part del terme municipal de Vila-real (Castelló), per tal de construir un municipi independent amb la denominació de les Alqueries.
--------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1985/06/25/99/dof/vci/html**

### Dades del document

Número de DOGV
:   270

Data del DOGV
:   18-07-1985

Secció del DOGV
:   AUTORITATS I PERSONAL

Número del document
:   1985/804659


Data del document
:   25-06-1985

Organisme emissor


Tipus de document
:   Decret

Decret 99/1985, de 25 de juny, del Consell de la Generalitat Valenciana, pel qual és segregada una part del terme municipal de Vila-real (Castelló) per tal de constituir un municipi independent amb la denominació de les Alqueries.  
Els veïns del nucli de població denominat les Alqueries, del municipi de Vila-real (Castelló), instaren la segregació de part del terme de Vila-real per a constituir-se en municipi independent, amb la denominació de les Alqueries.   
L'article 31.8 de la Llei Orgànica 5/1982, d?1 de juliol, d'Estatut d'Autonomia de la Comunitat Valenciana, atribueix a la Generalitat la competència exclusiva per a l'alteració dels termes municipals, competència que s'adiu amb el que disposa l'article 13 de la Llei 7/1985 de 2 d'abril, Reguladora de les Bases del Règim Local i amb el Reial Decret 3318/1983, de 25 d'agost, de traspàs de funcions i serveis de l'Administració de l'Estat a la Comunitat Valenciana en matèria d'Administració Local, (Butlletí Oficial de l'Estat núm. 13, de 16 de gener de 1984), facultats que mitjançant Decret 10/1985, de 21 de juny, de la Presidència de la Generalitat Valenciana, publicat en el Diari Oficial de la Generalitat Valenciana núm. 263, de 24 de juny de 1985, van ser assignades al Consell.   
En atenció d'aquest motius, segons el dictamen del Consell d'Estat i d'acord amb la proposta elevada per la Conselleria de Governació, en la qual s'acredita el compliment de les prescripcions exigides en la legislació vigent, tant de caràcter procedimental com substantives, amb la deliberació prèvia del Consell en sessió del dia 25 de juny de 1985,   
DECRETE:   
Article primer   
U. Queda segregada part del terme municipal de Vila-real (Castelló) per tal de constituir un municipi independent, amb la denominació de les Alqueries, i amb capitalitat al nucli de població de les Alqueries.   
Dos. El nou terme municipal de les Alqueries estarà delimitat pel següent perímetre: «límit amb el terme municipal de Borriana fins el Riu Sec; segueix pel Riu Sec en direcció Oest fins al camí de les Voltes; segueix el camí de les Voltes en direcció Sud fins al camí del Palmerar; segueix el camí del Palmerar en direcció Oest, fins al camí d'Artana; segueix el camí d'Artana en direcció Sud fins al límit amb el terme municipal de Nules i segueix límit amb el terme municipal de Nules, fins al límit amb el de Borriana».   
Tres. L'extensió superficial és, aproximadament, de 29.410.988 metres quadrats.   
Article segon  
La Diputació Provincial de Castelló de la Plana nomenarà els membres de la Comissió Gestora del municipi de les Alqueries, que serà constituïda a la Casa Consistorial.   
Article tercer  
Es procedirà a la delimitació del terme municipal dels dos municipis. Una vegada practicat, s'efecutarà la separació patrimonial i i assignació de deutes i càrregues entre el nou municipi de les Alqueries i el de Vila-real.   
DISPOSICIO FINAL  
Queda facultada la Conselleria de Governació per a dictar les disposicions que puga exigir el compliment d'aquest Decret.   
València, a 25 de juny de 1985.   
President de la Generalitat,  
JOAN LERMA I BLASCO  
El Conseller de Governació,  
FELIP GUARDIOLA I SELLES


Còpia Permalink ELI